****

**Ældrerådet**

**Albertslund**

Damgårdsvej 12

2620 Albertslund

Tlf. 43 64 98 22

**Til Ældreudvalget**  18.januar 2022

**Høringssvar**

Ældrerådet har på deres møde den 17. januar 2022 set på dagsordenen til Ældreudvalgets møde den 20. januar 2022 og har følgende kommentarer.

**Punkt 2. ÆU – Tilsyn på rehabiliteringen.**

Vi finder det i Ældrerådet meget beklageligt, at der er forhold på Rehabiliteringen, der

har medført påbud fra Styrelsen for Patientsikkerhed. Den omtale, der har været på

sociale medier og TV 2 Lorry er jo desværre med til at gøre Albertslunds Borgere

utrygge ved at komme på Rehabiliteringen.

Vi er i Ældrerådet tilfredse med de handleplaner, forvaltningen har udarbejdet, og

den orientering, vi har fået. Men **vi er ikke tilfredse med,** at det har taget så lang tid,

at få de forskellige tiltag implementeret. Der er også løbende behov for

undervisning/uddannelse af personalet.

Det eneste, der blev handlet på straks, var adrenalinberedskabet. Der er nu korrekt

opbevaret adrenalin til brug ved alvorlig allergisk reaktion og en instruks. Vi formoder

der også er en ansvarlig til at holde øje med holdbarheden.

Instruks for nattevagtens ansvarsområder var fra 2018, den må hurtigt kunne

fremskrives. Hvor ofte borgere skal tilses om natten beror på en faglig

vurdering, ikke alle på en rehabiliteringsafdeling har behov for tilsyn.

Der er forskellige kritikpunkter omkring medicinen. Der er handleplaner, men her er

løbende undervisning meget nødvendig også omkring vigtigheden af at notere, når

der gives medicin, der ikke er fast doseret.

**På ældrerådets vegne**

**Bente Clausen**

**Formand**